Fostul mare internațional Daniel Prodan a încetat din viață la doar 44 de ani în urma unui infarct

Ambulanța a fost chemată la locuința fostului fundaș în jurul orei 20:00, iar medicii au încercat să-l resusciteze timp de aproape trei ore, din păcate fără succes

Veste tragică anunțată în această seară. Daniel Prodan, fostul mare internațional român, a încetat din viață la doar 44 de ani după ce a suferit un infarct în cursul zilei de miercuri. Informația a fost oferită de jurnalistul Dorin Chioțea.

„Tragedia s-a petrecut în casa din Voluntari a fostului mare fundaș tricolor. Colapsul s-a petrecut sub ochii soției sale, Licinia, care la 19.57 a anunțat Salvarea. Directorul SABIF, Alis Grasu, mi-a confirmat că „În 14 minute a ajuns la dânsul primul echipaj. Foarte rapid a venit și al doilea. Ambele mașini au dotari de ultimă generație și medici urgentiști experimentați, au încercat să-l resusciteze timp de trei ore. S-a încercat tot ce este posibil, din păcate inima sa a cedat„, a scris Dorin Chioțea.

Născut la 23 martie 1972 în Satu Mare, Daniel Prodan a fost unul dintre cei mai mari fundași pe care i-a dat fotbalul românesc. Și-a început cariera de fotbalist în orașul natal, Satu Mare, și a ajuns la Steaua în 1993, rămânând în Ghencea timp de trei ani, înainte să fie cumpărat de Atletico Madrid.

În 1998, Daniel Prodan se transfera în Scoția, la Rangers, într-o tranzacție de 2,2 milioane de lire sterline, însă nu a prins niciun meci oficial aici, dui cauza unei grave accidentări suferită la genunchi, la scurt timp după transfer.

Marele succes l-a cunoscut în tricoul naționalei României. Membru important al Generației de Aur, Daniel Prodan a strâns 54 de meciuri sub tricolor și a participat alături de națională la Campionatul Mondial din 1994și la EURO 1996.

Daniel Prodan s-a operat la genunchi cu șase săptămîni înaintea Coupe de Monde ’98 din Franța. Fostul stoper al Generației de aur a sperat pînă în ultima clipă că va prinde lotul, dar crede că a fost victima doctorului Doru Filipescu.

Cu Steaua a câștigat cinci titluri de campion al României, două Cupe ale României și două Supercupe ale României, iar în România a mai jucat la FC Național, echipă de la care s-a retras în sezonul 2002-2003, când avea doar 31 de ani, din cauza problemelor cu accidentările.

01:41 La aflare veștii despre această tragedie, Viorel Moldovan a mers la Didi Prodan acasă, unde se afla familia acestuia. Fostul atacant al naționalei nu a reușit să-și gasească cuvintele: „A fost un șoc pentru toată lumea… Am suferit împreună, am fost prieteni foarte buni, am râs împreună… Chiar nu pot să mai vorbesc acum, nu am cuvinte…”

Mihai Stoichiță, unul dintre foștii antrenori ai lui Didi Prodan, a fost și el devastat. Cei doi au lucrat la Steaua în perioada 1994-1996, când Stoichiță era secundul lui Țiți Dumitriu: „Da, știu despre ce vreți să vorbim, am aflat și eu….Ridicol e că nu mai putem face nimic acum. O sa iau legătura cu Licinia (n. red – soția lui Didi Prodan), apoi voi vorbi cu Pandi (n. red – Basarab Panduru), cu Țiți Dumitriu, cu Lăcătuș să vedem ce putem face pentru el…”, a declarat Mihai Stoichiță pentru ProSport.

01:37 Noi detalii oferite de jurnalistul Dorin Chioțea, cu privire la decesul tragic al fostului mare internațional român Daniel Prodan.

„De patru ori a fost resuscitat Didi Prodan în prima oră de intervenție a medicilor. De tot atâtea ori i-a fost repornită inima, în pusee de câte 10 secunde (de trei ori), apoi de 20 de secunde (ultima dată).

Pentru încă două ore după instalarea asistolei (stopul cardiac) au continuat eforturile de resuscitare. Abia la final cele două echipaje au aflat numele pacientului, de la niște prieteni de familie.

Atacul de cord a survenit la foarte puțin timp după ce soția sa a venit de la serviciu. După ce s-au îmbrățișat, cei doi s-au decis să pună masa, iar imediat ce s-a ridicat de pe canapeaua unde viziona un program TV Didi s-a prăbușit sub privirile Liciniei și ale fiului său de 16 ani, Răzvan, fotbalist la Atletico Regal București”, a scris Dorin Chioțea pe Facebook.

01:20 Unul dintre cei mai buni prietei ai lui Daniel Prodan, Basarab Panduru, a mers la IML, în momentul în care a aflat de tragedie. „Nu vreau să vorbesc despre asta, acum sunt la el la spital. O să vorbesc poate mâine sau poimâine, dar acum nu pot sa vorbesc despre asta…”, a declarat fostul internațional român pentru ProSport.

01:10 ProSport a discutat cu fostul medic al naționalei, dr. Pompiliu Popescu. Interviul poate fi citit aici:

01:04 Imagine surprinsă pe 9 mai 2016, în Sala Polivalentă din București, când Daniel Prodan și alte glorii ale Stelei au participat la meciul caritabil „Uniți Pentru Mihai”, în semn de solidaritate pentru fostul fotbalist Mihai Neșu.

01:02 Gabriel Torje a lăsat un mesaj de adio pentru Daniel Prodan.

01:00 Helmuth Duckadam a ținut să își exprime regretul pentru tragica dispariție: „Sunt total șocat, eu l-am cunoscut în ultima perioadă mai bine. Un om și un băiat extraordinar. Condoleanțe familiei, Dumnezeu să-l ierte, nu-mi găsesc cuvintele„, a spus fostul mare portar pentru ProSport.

00:50 Fostul mare arbitru internațional Ion Crăciunescu și-a manifestat regretul la auzul tragicei vești. „Am rămas șocat. Am aflat și eu vestea acum câteva minute. Ultima dată când l-am văzut a fost la înmormântarea tatălui lui Gică Popescu. Este ceva incredibil. Era un om care radia de sănătate, de veselie… Doamne, Dumnezeule… S-a stins la jumătatea vieții„, a spus Crăciunescu pentru ProSport.

00:37 Mircea Rednic a aflat de la reporterii ProSport de moartea lui Didi Prodan și a rămas fără replică: „Sincer, îmi pare foarte rău… nu-mi vine să cred. M-am văzut acum două luni cu el. Era vesel, era jovial. Sunt fără cuvinte…

00:29 „Chiar acum câteva minut am vorbit cu soția lui la telefon… Ce pot să zic? Sunt șocat! Mi-a fost coleg de națională, mi-a fost coleg de birou la FRF, nu a arătat niciodată că ar fi avut probleme de sănătate. Chiar nu știu ce s-a întâmplat. Jucam fotbal împreună, depuneam efort și niciodată n-a arătat că ar fi avut vreo problemă. Sunt șocat și aș vrea să nu mai vorbesc în momentul de față despre asta„, a spus și Florin Prunea, fostul său coleg de la naționala României, pentru ProSport.

00:26 Mircea Sandu, fostul președinte FRF, a confirmat pentru ProSport vestea tragicei dispariții. „Este o adevărată lovitură! Am aflat de moartea lui în urmă cu două ore… Mi-a fost ca un copil… Nu-mi vine să cred ce s-a întâmplat. E tot ce pot să spun, am rămas fără cuvinte…„.

00:00